Els canvis produïts en el mercat de treball i en les estructures familiars dels darrers anys han comportat l'accentuació de l'exclusió social i laboral en el nostre país.
Concretament, aquest canvi en la composició de les llars a Catalunya ha tingut un impacte especial en la renda mínima d'inserció (en endavant, RMI), tal com es posa de manifest en els estudis elaborats amb motiu de l'avaluació de l'RMI del període 2002-2005, que s'efectuen d'acord amb el que estableix l'article 14.3 de la Llei 10/1997, de 3 de juliol.
Així, doncs, actualment més del 75% de les famílies beneficiàries de l'RMI són de tipus unipersonal o monoparental, i el format de famílies nuclears tradicionals és únicament del 19,5%.
A més, la gran majoria de famílies beneficiàries amb fills o filles en tenen només un o dos, cosa que representa un 76% d'aquest col·lectiu.
Aquesta modificació del Decret pretén, precisament, millorar la protecció del col·lectiu de famílies monoparentals i nuclears amb fills, que veuran incrementat l'import de la seva prestació econòmica, en incrementar-se l'import dels complements per a membres addicionals i els ajuts complementaris que corresponguin, d'acord amb la seva situació familiar.
D'altra banda, també s'aprofita aquest Decret per modificar, racionalitzar i simplificar la gestió dels ajuts complementaris que es van preveure per estimular la inserció laboral mitjançant el Decret 408/2006, de 24 d'octubre, i de la tramitació de les prestacions de l'RMI.
Així, es pretén que, independentment de les dificultats per assolir una ocupació, totes les persones que facin l'esforç de buscar i aconseguir un treball se'n vegin beneficiades.
En aquest sentit, es redueix de tres mesos a un mes la durada mínima exigida de l'ocupació per poder percebre aquest ajut complementari.
La modificació del tractament dels ajuts complementaris d'inserció laboral comporta, a la pràctica i alhora, la unificació, en un únic acte administratiu, de les resolucions de suspensió de la prestació econòmica i de concessió dels ajuts complementaris, en ser coincidents en un mateix moment, amb la qual cosa es podrà assolir una agilitat, una simplificació i un control més òptims.
D'acord amb la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, escoltats el Comitè de Seguiment de la Renda Mínima d'Inserció, el Consell General de Serveis Socials i el Consell de Treball, Econòmic i Social de Catalunya, i vistos els informes i els dictàmens preceptius;
En virtut del que s'ha exposat, a proposta de les conselleres de Treball i d'Acció Social i Ciutadania i del conseller d'Educació, d'acord amb el dictamen de la Comissió Jurídica Assessora, i amb la deliberació prèvia del Govern,
Aquest Decret té per objecte modificar la normativa vigent, als efectes de millorar la gestió dels ajuts complementaris que s'atorguen en els supòsits de suspensió de la prestació econòmica per a la inserció laboral, de fixar un import mensual idèntic per a cadascun dels complements dels tres primers membres addicionals a la prestació econòmica que s'afegeix a aquesta prestació en el supòsit de famílies formades per dos o més membres, i, de manera general, d'aconseguir una racionalització, una simplificació i una agilització en la gestió global de l'RMI.
Modificació de l'article 4.1.d) del Decret 339/2006, de 5 de setembre
Es modifica l'article 4.1.d) del Decret 339/2006, de 5 de setembre, el qual queda redactat de la manera següent:.d) Que tinguin una edat compresa entre els 25 i els 65 anys, o que, no arribant als 25 anys, es trobin en situació de desemparament o risc social, o tinguin menors o persones amb dependència o persones amb discapacitat al seu càrrec..Als efectes del que disposa l'article 6.1 de la Llei 10/1997, de 3 de juliol, s'entendrà que es troba en una situació de desemparament o risc social la persona amb una edat compresa entre els 18 i els 25 anys que es trobi en una situació de fet molt limitadora de la seva autonomia personal i integració social, derivada d'uns entorns socioeconòmics, familiars i comunitaris especialment conflictius o plens de mancances..
Modificació de l'article 8.4 del Decret 339/2006, de 5 de setembre
Es modifica l'article 8.4 del Decret 339/2006, de 5 de setembre, el qual queda redactat de la manera següent:.8.4 Els departaments de l'Administració de la Generalitat representats a la Comissió Interdepartamental de l'RMI podran gestionar directament projectes d'especial interès lligats amb algun programa propi existent o no en el moment de l'entrada en vigor d'aquest Decret.
S'informarà d'aquests projectes i dels PIR corresponents a l'Administració local que pertoqui..
Modificació de l'article 10 del Decret 339/2006, de 5 de setembre
Es modifica l'article 10 del Decret 339/2006, de 5 de setembre, el qual queda redactat de la manera següent:.Article 10.Coordinació, seguiment i avaluació del programa.10.1 Per tal de contribuir a l'eficàcia dels dispositius d'inserció de l'RMI, es constitueix un espai de valoració comú de totes les persones professionals implicades en el seguiment de les persones o famílies destinatàries de la prestació..10.2 Amb aquesta finalitat, i amb periodicitat anual, s'establiran reunions entre els equips d'assessorament tècnic descentralitzats territorialment de l'RMI, els serveis socials bàsics i les entitats socials homologades..10.3 Les reunions tindran com a objectius la valoració, el seguiment i l'avaluació de tots els casos, i la reorientació, si s'escau, dels processos d'inserció previstos..10.4 Els acords adoptats en aquestes reunions i les propostes de modificació en les prestacions, d'acord amb les situacions familiars i econòmiques dels destinataris de l'RMI, es formalitzaran en una acta signada pels professionals responsables d'atenció primària i pels equips d'assessorament tècnic..10.5 Aquestes propostes es trametran a la Comissió Interdepartamental, que, un cop valorades, les traslladarà a les direccions generals corresponents per tal que emetin les resolucions procedents..10.6 Sens perjudici del que estableixen els punts anteriors, s'acordaran, periòdicament, reunions entre la Comissió Interdepartamental de l'RMI i els representants locals o d'altres per informar sobre el seguiment i l'avaluació del programa..
Modificació de l'article 16 del Decret 339/2006, de 5 de setembre
Es modifica l'article 16 del Decret 339/2006, de 5 de setembre, modificat parcialment pel Decret 408/2006, de 24 d'octubre, el qual queda redactat de la manera següent:.Article 16.Prestació econòmica i altres prestacions complementàries.16.1 Prestació econòmica..La prestació econòmica de l'RMI té caràcter periòdic, està subjecta al desenvolupament correcte del PIR i la seva quantia està en funció de les càrregues familiars de la persona perceptora.
La finalitat de la prestació econòmica de l'RMI és atendre les necessitats d'aliments i subsistència, la gestiona el Departament de Treball, i es regeix pel que estableix l'article 19 de la Llei 10/1997, de 3 de juliol..16.2 Composició i característiques de la prestació econòmica..La prestació econòmica es compon d'una prestació bàsica per titular sol o unitat familiar.
En aquest darrer cas s'hi afegiran complements mensuals d'un mateix import per al primer, segon i tercer membres addicionals, i d'un altre import per als ulteriors membres addicionals de la unitat familiar a partir del quart..16.3 Altres prestacions complementàries..16.3.1 A l'empara del que disposa l'article 3.1.f) de la Llei 10/1997, de 3 de juliol, s'estableixen els ajuts complementaris següents:.a) Ajut complementari mensual per cada fill i filla menor de 16 anys per un import del 75% de la quantia abonada en concepte de primer membre addicional de la unitat familiar.
Aquest ajut es prorrogarà fins a l'edat de 18 anys si el fill o la filla està cursant estudis que poden millorar les seves possibilitats d'inserció laboral..b) Ajut complementari mensual per cada fill i filla que tingui reconeguda una disminució d'almenys un 33%, per un import del 150% de la quantia abonada en concepte de primer membre addicional de la unitat familiar.
L'ajut s'abonarà en qualsevol cas fins als 18 anys, i més enllà d'aquesta edat si el tant per cent de disminució no arriba al 65%..Aquesta prestació no serà compatible amb la que estableix l'apartat a) precedent..c) Ajut complementari mensual per a les famílies monoparentals que no percebin pensió per aliments o que, tot i que la percebin, aquesta sigui igual o inferior al 50% de la prestació bàsica de l'RMI.
L'import de l'ajut complementari serà equivalent al 150% del còmput del primer membre addicional en la unitat familiar..d) Ajut complementari mensual per a les persones soles el grau de dependència de les quals no en permeti la inserció laboral.
L'import serà equivalent a la prestació econòmica bàsica de l'RMI dividida en dotze mensualitats..S'entén per dependència la situació prolongada durant més d'un any d'atur sense haver obtingut un contracte de treball d'una durada mínima de tres mesos.
No tindran dret al complement aquelles persones titulars que tinguin un grau de disminució legal reconegut igual o superior al 65%..e) La part proporcional diària de la prestació econòmica bàsica, a fi d'atendre desplaçaments i despeses extraordinàries en cas d'hospitalització d'un membre de la unitat familiar, amb un màxim de trenta dies dins de l'any natural.
Aquest màxim es podrà prorrogar en casos excepcionals a criteri de la Comissió Interdepartamental..f) Ajut complementari mensual per a les persones destinatàries a les quals se'ls suspengui la prestació econòmica per inserció laboral amb motiu d'una ocupació que tingui una durada mínima d'un mes.
En queden exclosos els fills menors de 30 anys.
L'ajut, que té caràcter acumulatiu per a cada ocupació obtinguda, serà el 35% de la prestació bàsica vigent i tindrà una durada màxima de 6 mesos.
En el cas de persones soles i famílies monoparentals aquest ajut es podrà prorrogar fins assolir 12 mesos.
Els ajuts que preveuen els apartats a), b) i c) de l'article 16.3.1 seran compatibles amb el d'aquest apartat només per a les famílies monoparentals..16.3.2 Els ajuts que estableixen els epígrafs a), b), c), d) i e) de l'apartat 16.3.1 d'aquest article només s'atorgaran en els casos en què les persones beneficiàries disposin únicament dels ingressos equivalents al còmput global de la prestació econòmica de l'RMI..16.3.3 Tots els ajuts que estableix aquest article seran gestionats pel Departament de Treball i se suspendran o s'extingiran quan desapareguin les condicions o les circumstàncies que els hagin motivat, i també quan se suspengui o s'extingeixi la prestació econòmica que estableix l'apartat 16.1, amb l'excepció de l'ajut de l'epígraf f) de l'apartat 16.3.1, que s'atorga només quan se suspèn per inserció laboral, i amb excepció també dels ajuts dels epígrafs a), b) i c), en els supòsits d'inserció laboral de famílies monoparentals..En el supòsit de famílies monoparentals, únicament quan la prestació se suspengui per inserció laboral, els ajuts complementaris corresponents als apartats a), b), c) i f) esmentats es mantindran durant un període màxim de dotze mesos..
Modificació de l'article 19.3 del Decret 339/2006, de 5 de setembre
Es modifica l'article 19.3 del Decret 339/2006, de 5 de setembre, el qual queda redactat de la manera següent:.19.3 El pagament de la prestació econòmica i de les altres prestacions complementàries té una durada màxima de dotze mensualitats dins d'un exercici pressupostari, i serà prorrogable, amb l'avaluació anual prèvia que preveu l'article 10, sempre que es continuïn complint els requisits per ser titular de l'RMI que estableixen la Llei 10/1997, de 3 de juliol, i aquest Decret..
La prestació bàsica de l'RMI per a l'any 2008 és de 400,38 euros.
La quantia per al primer, segon i tercer membre addicional per a l'any 2008 serà de 53,5 euros, i la dels ulteriors membres de la unitat familiar serà de 33,64 euros.
Es fixen els imports mensuals dels ajuts complementaris en 40,13 euros per cada fill o filla menor de 16 anys; en 80,25 euros per cada fill o filla amb grau de disminució d'almenys un 33%; en 80,25 euros per a famílies monoparentals que no percebin pensió d'aliments o que, tot i percebre-la, aquesta sigui d'un import igual o inferior al 50% de la prestació bàsica vigent, i en 33,36 euros per a persones soles amb grau de dependència que els impedeix la inserció laboral.
L'import diari per a l'ajut d'hospitalització queda fixat en 13,35 euros.
L'import de l'ajut complementari per inserció laboral queda fixat en 140,13 euros mensuals.
Aquests imports, que tindran efectes el dia 1 del mes següent a la publicació d'aquest Decret, inclouen l'actualització en concepte de desviació per l'IPC corresponent a l'exercici 2007 i la revalorització corresponent a l'any 2008 que preveu l'article 21.1 de la Llei 10/1997, de 3 de juliol, de l'RMI.
Els imports mensuals de tots els ajuts complementaris s'actualitzaran de manera anàloga a com ho faci la prestació econòmica de l'RMI, d'acord amb l'article 21 de la Llei 10/1997, de 3 de juliol, de l'RMI.
Aquest Decret entrarà en vigor el primer dia del mes següent al de la data de la seva publicació al Diari Oficial de la Generalitat de Catalunya.